**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LĖŠŲ SKYRIMO**

2018 m. rugsėjo 10 d. Nr. 34-1448

Lazdijai

Vadovaudamasi Lietuvos Respublikos vietos savivaldos įstatymo 50 straipsnio 3 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu [Nr. 5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.6 tikslo „Užtikrinti laisvalaikio praleidimo formų įvairovę“ 3.6.1 uždaviniu „Užtikrinti teikiamų laisvalaikio paslaugų įvairovę“ ir atsižvelgdama į VšĮ „Lietuvos triatlono taurė“ 2018-07-17 prašymą „Iš dalies prisidėti rengiant Lietuvos triatlono taurės VI etapą, kuris įvyks 2018 m. rugpjūčio 18 d. Veisiejų mieste“, viešosios įstaigos Automobilių sporto klubo „AJAGS“ 2018-07-16 prašymą „Dėl paramos projektui“, VšĮ „Plento taurė“ 2018-08-27 prašymą, visuomeninės organizacijos teatro bendrijos „Apartė“ 2018-08-29 prašymą „Dėl paramos filmui“, Lazdijų rajono savivaldybės taryba nusprendžia:

1. Leisti Lazdijų rajono savivaldybės administracijai iš 2018 metų Lazdijų rajono savivaldybės biudžeto Savivaldybės veiklos funkcijų įgyvendinimo programos priemonėje „Kitos bendrosios paslaugos“ numatytų asignavimų pervesti:
	1. VšĮ „Lietuvos triatlono taurė“ (į. k. 304229615) – 2000 Eur Lietuvos triatlono taurės VI etapo Veisiejuose organizavimo išlaidoms iš dalies padengti;
	2. Viešajai įstaigai Automobilių sporto klubui „AJAGS“ (į. k. 124541093) – 2700 Eur Lietuvos ralio čempionato etapo organizavimo išlaidoms iš dalies padengti;
	3. VšĮ „Plento taurė“ (į. k. 304102952) – 2000 Eur „Lietuvos plento taurės“ Lazdijų etapo organizavimo išlaidoms iš dalies padengti;
	4. Visuomeninei organizacijai teatro bendrijai „Apartė“ (į. k. 150127955) – 2000 Eur filmo „Mokytojas. Adolfas Ramanauskas-Vanagas“ video- ir foto- montažo išlaidoms iš dalies padengti.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Šarūnė Dumbliauskienė

2018-09-06

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LĖŠŲ SKYRIMO“ PROJEKTO**

**AIŠKINAMASIS RAŠTAS**

2018 m. rugsėjo 6 d.

Lazdijų rajono savivaldybės tarybos sprendimo „Dėl lėšų skyrimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktu, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu [Nr. 5TS-61](http://10.103.1.4:49201/aktai/Default.aspx?Id=3&DocId=40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.6 tikslo „Užtikrinti laisvalaikio praleidimo formų įvairovę“ 3.6.1 uždaviniu „Užtikrinti teikiamų laisvalaikio paslaugų įvairovę“ ir atsižvelgdama į viešųjų įstaigų bei visuomeninės organizacijos prašymus.

***Šio sprendimo projekto tikslas*** yra leisti Lazdijų rajono savivaldybės administracijai iš 2018 metų Lazdijų rajono savivaldybės biudžeto Savivaldybės veiklos funkcijų įgyvendinimo programos priemonėje „Kitos bendrosios paslaugos“ numatytų asignavimų pervesti sprendimo projekte išvardytiems subjektams nurodytas sumas, iš viso 8700 eurų.

***Kaip šiuo metu yra sprendžiami projekte aptarti klausimai***­ – Lazdijų rajono savivaldybės administracijos Savivaldybės veiklos funkcijų įgyvendinimo programos priemonėje „Kitos bendrosios paslaugos“ asignavimuose lėšos šiam tikslui yra suplanuotos.

***Kokių pozityvių rezultatų laukiama*** – Lazdijų rajono savivaldybė, skirdama lėšas viešųjų įstaigų rengiamų etapų Lazdijų rajone organizavimo išlaidoms iš dalies padengti, prisideda prie sporto šakų – triatlono, dviračių ir automobilių sporto – populiarinimo ir Lazdijų rajono savivaldybės reprezentavimo ne tik Lietuvoje, bet ir užsienyje, kadangi šiose sporto varžybose dalyvaus tiek sportininkai, tiek žiniasklaidos atstovai iš užsienio. Skirdama lėšas filmo apie Adolfą Ramanauską-Vanagą kūrimui, Lazdijų rajono savivaldybė prisidės prie filmo kūrėjų tikslų – atskleisti Lietuvos partizanų vado asmenybės raidos bruožus, atskleisti, kaip jo mokytojavimo praktika įtakojo tolimesnę veiklą pasitraukus į pogrindį ir dalyvavimą pasipriešinimo kovoje.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė